L-ewwel paġni tal-ġurnal jagħtu prominenza lill-budget li tħabbar il-bieraħ. The Times of Malta – Il-Ministru tal-Finanzi Edward Scicluna jiddeskrivi dan il-budget bħala wieħed li se jippremja il-bżulija. Fl-ewwel paġna il-ġurnal jispjegaw uħud mill-miżuri li tħabbru f’dan il-budget. In-Nazzjon – Jiddeskrivi dan il-budget bħala wieħed bla direzzjoni li ma jqassamx il-ġid b’mod ġust. L-istorja ewlenija fuq l-ewwel paġna tikkwota l-ewwel reazzjoni tal-Kap tal-Oppożizzjoni u tal-Partit Nazzjonalista Simon Busuttil. L-istorja ukoll fuq l-ewwel paġna tan-Nazzjon bl-aħbar ewlenija li l-Ministru tal-Ekonomija Chris Cardona ordna is-sospenzjoni tal-kumitat tekniku li evalwa l-liċenzja tal-Casino. Id-deċiżjoni mill-Qorti mistennija titħabbar fil-jiem li ġejjin. The Malta Independent – Budget 2015. L-ewwl paġna wkoll tagħti prominenza lill-miżuri li tħabbru fil-budget ta’ din is-sena. Jiddeskrivi wkoll kif il-power station għadha kwistjoni li trid tiġi indirizzata fil-ġimgħat u x-xhur li ġejjin. L-Orizzont – Tony Żarb jirbaħ libell kontra l-eks direttur ġenerali tal-GRTU Vince Farrugia li ġie ordnat mill-Qorti biex iħallas is-somma ta €2,000 f’danni lis-Segretarju Ġenerali tal-GWU Tony Żarb li ntsab ħati waqt il-programm TVAM tal-24 ta’ Frar 2012 li kien qal kliem malafamanti u diżpreġattiv fil-konfront tiegħu. Baġit b’ideat li jbiddlu. Proposti tal-GWU riflessi fil-baġit huwa it-titlu tal-ġurnal li tikkwota l-ewwel reazzjoni tal-Ġeneral Workers Union għall-bosta mill-proposti u miżuri li tħabbru fil-budget, partikolarment is-sostenn tal-gvern għall-kampanja tal-Union biex teqred il-prekarjat.